Sandsøy kirke

Sandsøy kirke ligger på Nordsand på Sandsøya i Harstad kommune i Troms. Kirka er ei langkirke i tre. Den ble bygd i 1888 og har 200 plasser. Arkitekt for kirka var Ole Scheistrøen.

Den forrige kirka på Sandsøya ble bygd i 1765 og flyttet til Bjarkøya i 1886. Noe av interiøret i den gamle kirka ble senere gitt tilbake til Sandsøya, og er nå plassert i dagens kirke.

Sandsøy har vært kirkested i lang tid. Den tidligste kilden til en kirke på stedet er fra rundt 1350, men det finnes en statue av Olav den hellige fra kirken som kan dateres til midten av 1200-tallet. Muligens brant en kirke på stedet i 1633. Denne var opp mot femti år da den brant. Alternativt ble det revet en gammel kirke på stedet i 1640, og en ny ble bygd i stedet. Man vet sikkert at en kirke ble revet i 1765 og en ny kirke stod ferdig i 1766. Denne kirka ble flyttet til Bjarkøy i 1886. Dagens kirke ble så bygd i 1888. Alle disse kirkene har stått på samme sted.

Fra 1731 til 1813 var det eget prestegjeld. Før og etter dette lå det under Trondenes kirke. Fra 1875 til 1885, da kirken ble flyttet til Bjarkøy, var det også eget prestegjeld. Prestegjeldet ble så nedlagt.Sandsøy kirke - Kulturminnesøk, Riksantikvaren. Lest 25. april 2017

 Referanser 

 Litteratur 



 Eksterne lenker 


 Arkivverket: Prestegjeld og sogn i Troms

Kategori:Kirker i Harstad
Kategori:Byggverk i Bjarkøy
Kategori:Kulturminner i Harstad
Kategori:Norske kirker fra 1888
Kategori:1888 i Norge
Kategori:Kirker i Trondenes prosti